“बेटा, आप बहुत क्यूट हो...जरूर आपकी ममा भी बहुत सुंदर होंगी; ऍम आई राईट?” मोनिला हिचकिचाकर बोली, “लोग कहते हैं कि मैं अपनी मॉम की कार्बन कॉपी हूँ- मोनिषा वर्मा की बेटी मोनिला वर्मा!” उत्तेजना में वह अपनी मां का नाम बता गयी थी. अब संदेह की कोई गुंजाइश नहीं रह गयी थी. मोनिला की मां मोनिषा ही, उनकी प्रिय सखी थी. सुनंदा जी ने घर जाकर, अपने सम्पर्क सूत्रों को टटोला. पुरानी डायरी से, पुराने पतों को नोट किया. दूसरे दिन कान, उन कन्याओं की बातचीत पर ही लगे थे.